《次韵唐人刘阮五首 其三 仙子送刘阮出洞》
明代·赵完璧

名山高峙倚三台，何事郎归何事来。紫帐倏惊青鸟别，翠岑遥送綵云开。

杨花决绝应难致，溪水悠长可易回。洞口歌残千古恨，萧条风雨老莓苔。

作者简介：明山东胶州人，字全卿，号云壑，又号海壑。由贡生官至巩昌府通判。工诗，多触事起兴，吐属天然。有《海壑吟稿》。